CELEX: 31989D0387
Language: el
Date: 1989-06-14 00:00:00
Title: 89/387/ΕΟΚ: Απόφαση της Επιτροπής της 14ης Ιουνίου 1989 περί προσαρμογής, για την περίοδο εμπορίας 1988/89, της ενισχύσεως προσαρμογής στην πορτογαλική βιομηχανία ραφιναρίσματος ακατέργαστης ζάχαρης που εισάγεται από τρίτες χώρες με μειωμένη εισφορά στην Πορτογαλία

Avis juridique important

|

31989D0387

89/387/ΕΟΚ: Απόφαση της Επιτροπής της 14ης Ιουνίου 1989 περί προσαρμογής, για την περίοδο εμπορίας 1988/89, της ενισχύσεως προσαρμογής στην πορτογαλική βιομηχανία ραφιναρίσματος ακατέργαστης ζάχαρης που εισάγεται από τρίτες χώρες με μειωμένη εισφορά στην Πορτογαλία  

Επίσημη Εφημερίδα αριθ. L 181 της 28/06/1989 σ. 0055 - 0055

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Ιουνίου 1989  περί προσαρμογής, για την περίοδο εμπορίας 1988/89, της ενισχύσεως προσαρμογής στην πορτογαλική βιομηχανία ραφιναρίσματος ακατέργαστης ζάχαρης που εισάγεται από τρίτες χώρες με μειωμένη εισφορά στην Πορτογαλία  (Το κείμενο στην πορτογαλική γλώσσα είναι το μόνο αυθεντικό)  (89/387/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (2), και ιδίως το άρθρο 9 παράγραφος 6 έβδομη περίπτωση,  Εκτιμώντας:  ότι το άρθρο 9 παράγραφος 4γ του κανονισμού (ΕΟΚ) αριθ. 1785/81 προβλέπει ότι κατά τη διάρκεια των περιόδων εμπορίας 1988/89 έως 1990/91 χορηγείται, ως μέτρο παρεμβάσεως, ενίσχυση στη βιομηχανία ραφιναρίσματος ακατέργαστης ζάχαρης που εισάγεται στην Πορτογαλία με μειωμένη εισφορά κατ' εφαρμογή του άρθρου 303 της πράξης προσχώρησης της Ισπανίας και της Πορτογαλίας και ραφινάρεται σε λευκή ζάχαρη στην Πορτογαλία· ότι η ενίσχυση αυτή ανέρχεται σε 0,08 Ecu ανά 100 χιλιόγραμμα ζάχαρης εκφρασμένης σε λευκή ζάχαρη για τις ποσότητες που εισάγονται με τον τρόπο αυτό και ραφινάρονται στην Πορτογαλία· ότι οι ποσότητες της ακατέργαστης ζάχαρης που εισάγονται με μειωμένη εισφορά είναι εκείνες που αναφέρονται στο άρθρο 303 πρώτο εδάφιο της πράξης προσχώρησης καθώς και οι ελλείπουσες ποσότητες που αναφέρονται στο τρίτο εδάφιο του εν λόγω άρθρου και των οποίων η εισαγωγή με μειωμένη εισφορά επιτρέπεται για τη σχετική περίοδο εμπορίας· ότι, όσον αφορά την περίοδο εμπορίας 1988/89, οι αποφάσεις της Επιτροπής 88/462/ΕΟΚ (3) και 89/206/ΕΟΚ (4) επιτρέπουν την πραγματοποίηση τέτοιων εισαγωγών·  ότι το άρθρο 9 παράγραφος 4γ τρίτο εδάφιο του κανονισμού (ΕΟΚ) αριθ. 1785/81 προβλέπει ότι η ενίσχυση προσαρμογής μπορεί να προσαρμοσθεί, για δεδομένη περίοδο εμπορίας, λαμβάνοντας ειδικότερα υπόψη το ποσό της εισφοράς αποθεματοποιήσεως που έχει καθορισθεί γι' αυτήν· ότι μολονότι η ζάχαρη που εισάγεται στην Πορτογαλία με μειωμένη εισφορά δεν επιβαρύνεται με το ποσό της εισφοράς αποθεματοποίησης δεδομένης της ποσότητας αυτής της ραφιναρισμένης ζάχαρης, η εν λόγω εισφορά αποτελεί καθοριστικό παράγοντα για τις τιμές του συνόλου της αγοράς της λευκής ζάχαρης και συνεπώς για το περιθώριο κέρδους των πορτογαλικών βιομηχανιών ραφιναρίσματος·  ότι το ποσό της εισφοράς αποθεματοποίησης για την περίοδο εμπορίας 1988/89 έχει καθοριστεί με τον κανονισμό (ΕΟΚ) αριθ. 1922/88 της Επιτροπής (5) σε 3,50 Ecu ανά 100 χιλιόγραμμα λευκής ζάχαρης· ότι το ποσό αυτό αντιπροσωπεύει μείωση κατά 0,50 Ecu ανά 100 χιλιόγραμμα λευκής ζάχαρης σε σχέση με εκείνο που είχε εφαρμοστεί για την περίοδο εμπορίας 1987/88, ενώ οι τιμές παρεμβάσεως για τη λευκή ζάχαρη και την ακατέργαστη ζάχαρη που καθορίστηκαν σε Ecu, για την περίοδο 1988/89, έχουν παραμείνει αμετάβλητες σε σχέση με εκείνες της περιόδου 1987/88 ·  ότι μετά από εξέταση της καταστάσεως των τιμών στις αγορές της Πορτογαλίας και με βάση τα στοιχεία που διαθέτει η Επιτροπή, προκύπτει ότι η μείωση της εν λόγω εισφοράς εφαρμόστηκε από την 1η Ιουλίου 1988, γεγονός που είχε ανάλογη επίπτωση επί του περιθωρίου κέρδους των πορτογαλικών βιομηχανιών ραφιναρίσματος, θέτοντας σε κίνδυνο τις επιζητούμενες ισορροπίες με τη χορήγηση των εν λόγω ενισχύσεων και συνεπώς τους επιζητούμενους στόχους· ότι είναι αναγκαίο να πραγματοποιηθεί η προσαρμογή που αντιστοιχεί σ' αυτή την ενίσχυση προσαρμογής·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το ποσό της ενισχύσεως προσαρμογής που αναφέρεται στο άρθρο 9 παράγραφος 4γ δεύτερο εδάφιο του κανονισμού (ΕΟΚ) αριθ. 1785/81 καθορίζεται, για την περίοδο εμπορίας 1988/89, σε 0,58 Ecu ανά 100 χιλιόγραμμα ζάχαρης εκφρασμένης σε λευκή ζάχαρη.  Άρθρο 2  Η παρούσα απόφαση απευθύνεται στην Πορτογαλική Δημοκρατία.  Βρυξέλλες, 14 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 114 της 27. 4. 1989, σ. 1.  (3) ΕΕ αριθ. L 223 της 13. 8. 1988, σ. 43.  (4) ΕΕ αριθ. L 78 της 21. 3. 1989, σ. 52.  (5) ΕΕ αριθ. L 169 της 1. 7. 1988, σ. 4.